ai4bharat/Pralekha huggingface dataset:
பிரதமர் அலுவலகம்
கிரிக்கெட்டில் வெற்றி மற்றும் தடுப்பூசியில் புதிய மைல்கல் ஆகிய இரண்டிற்கும் இந்திய அணிக்கு பிரதமர் பாராட்டு
தடுப்பூசி போடுவதிலும், கிரிக்கெட் மைதானத்திலும் இந்தியா குறிப்பிடத்தக்க வெற்றிகளைப் பெற்றுள்ளது என பிரதமர் திரு நரேந்திர மோடி இந்திய அணியைப் பாராட்டியுள்ளார்.
இன்று, இந்தியாவில் செலுத்தப்பட்ட தடுப்பூசிகளின் எண்ணிக்கை மீண்டும் ஒரு கோடியைக் கடந்தது. இது கடந்த 11-நாட்களில் மூன்றாவது முறையாகும்.
கிரிக்கெட்டில், இந்தியா இன்று ஓவல் மைதானத்தில் வரலாற்று வெற்றியைப் பதிவு செய்துள்ளது.
பிரதமர் தனது சுட்டுரைச் செய்தியில், “தடுப்பூசி செலுத்தும் பணியிலும், கிரிக்கெட் மைதானத்திலும் மீண்டுமொரு மிகச்சிறந்த நாள் இது. எப்போதும் போல இந்தியா வெற்றி பெற்றுள்ளது.#TeamIndiawins!#SabkoVaccineMuftVaccine”, என்று கூறியுள்ளார்.
பிரதமர் அலுவலகம்
இந்தியா-கிர்கிஸ்தான் வணிக அமைப்பின் தொடக்க விழாவில் பிரதமர் ஆற்றிய உரையின் தமிழாக்கம் 
மாண்புமிகு கிர்கிஸ் குடியரசின் அதிபர் திரு.ஜீன்பெக்கோவ் அவர்களே,
மாண்புமிகு முதலீட்டு மேம்பாட்டு முகமையின் இயக்குனர் திரு.அதில்பெக் உலு ஷும்கார்பெக் அவர்களே,
ஃபிக்கி தலைவர் திரு.சந்தீப் சோமான் அவர்களே,
இந்தியா மற்றும் கிர்கிஸ்தானிலிருந்து பங்கேற்றுள்ள வணிக, தொழில், கல்விசார் பிரமுகர்களே,
இந்தியா-கிர்கிஸ் இடையே வணிக அமைப்பை உருவாக்கியிருப்பது மிகுந்த மகிழ்ச்சியளிக்கும் விஷயமாகும். எனது பிஷ்கெக் பயணம் இந்த வணிக அமைப்பிலிருந்து தொடங்கியிருப்பது முக்கியமானதாகும். இது நமது பகிர்தல் முன்னுரிமைகளுக்கான அறிகுறியாகும். அதிபர் ஜீன்பெக்கோவும், நானும் இந்தியா-கிர்கிஸ் உறவுகளை பல்வேறு தளங்களில் விரிவுப்படுத்த விரும்புகிறோம். குறிப்பாக வர்த்தகம் மற்றும் முதலீட்டுத் துறையில் உறவுகளை வலுப்படுத்த நாங்கள் விரும்புகிறோம். இந்த அமைப்புக்கு வழிகாட்டுதல் அளித்துள்ள மதிப்புக்குரிய அதிபர், தாமே இதில் பங்கேற்கவும் செய்துள்ளார். இதற்காக நான் அவருக்கு நன்றி தெரிவித்து கொள்கிறேன்.
நண்பர்களே,
உலகப் பொருளாதாரத்தில் துரிதமான மாற்றங்கள் ஏற்பட்டு வருகின்றன. இத்தகைய காலகட்டத்தில் இந்தியா போன்ற மிகப் பெரிய பொருளாதார நாட்டில் பொருளாதார வளர்ச்சியும், தொழில்நுட்ப மேம்பாடும் நீடிக்கவல்ல முக்கிய விஷயங்களாகும். உலகிற்கு நம்பிக்கை அளிப்பதாகும். இந்தியா மிகப் பெரிய சந்தை. 5,000 கோடி டாலர் பொருளாதாரம் என்கிற எங்கள் இலக்கை எட்டுவதற்கு திறமையும், ஊக்கமும் கொண்ட, புதிய கண்டுபிடிப்புகளை உருவாக்கும் எங்கள் நாட்டு இளைஞர்களின் பங்கு முக்கியமானதாக இருக்கும்.
இந்தியாவும், கிர்கிஸ்தானும் இருதரப்பு முதலீட்டு ஒப்பந்தம் குறித்து தீவிரமாக பேச்சு நடத்தி வருகின்றன. இது முதலீட்டுக்கு வலுவான அடித்தளத்தை வழங்கும். இருதரப்பு வர்த்தகத்தை அதிகரிக்க 5 ஆண்டு கால திட்டத்தை நாங்கள் தயாரித்திருக்கிறோம். ஈராசியன் பொருளாதார ஒன்றியத்தில் கிர்கிஸ் குடியரசும் ஒரு உறுப்பினராக உள்ளது. வர்த்தகத்தை அதிகரிக்க ஈராசிய பொருளாதார ஒன்றியத்துடன் முன்னுரிமை வர்த்தக ஒப்பந்தம் செய்து கொள்ள நாங்கள் பணியாற்றி வருகிறோம்.
நண்பர்களே,
இருநாட்டு மொழிகளை நீங்கள் கொஞ்சம் கவனித்தால் பல சொற்கள் ஒரே மாதிரியாக இருப்பதைக் காண முடியும். இத்தகைய ஒற்றுமையைக் காண்பது நமது நெருக்கத்தை மட்டுமின்றி இயற்கையான உறவையும் காட்டுவதாகும். இந்த அமைப்பு மூலம் இருநாடுகளும் ஆதாயமடைய முடியும் என்பதோடு உலக வர்த்தகத்தில் இருநாடுகளின் வளர்ச்சி அதிகரிப்பு வர்த்தக உலகில் சிறந்த பங்களிப்பாக இருக்கும். இந்த ஒரு எதிர்பார்ப்போடு உங்கள் அனைவருக்கும் பாராட்டுக்கள்.
மிக மிக நன்றி.
சிறுபான்மையினர் நலன் அமைச்சகம்
நாட்டின் கிராமப்புற மற்றும் தொலைதூரப் பகுதிகளில் கொரோனா தடுப்பு மருந்து வழங்கல் குறித்த விழிப்புணர்வை உருவாக்கும் வகையில் தேசிய அளவில் பிரச்சாரம் மேற்கொள்ளப்படும் என்று அமைச்சர் திரு முக்தார் அப்பாஸ் நக்வி தகவல்
நாட்டின் கிராமப்புற மற்றும் தொலைதூரப் பகுதிகளில் கொரோனா தடுப்பு மருந்து வழங்கல் குறித்த விழிப்புணர்வை உருவாக்கும் வகையிலும், தடுப்பு மருந்து குறித்து சிலர் பரப்பி வரும் வதந்திகள் மற்றும் தவறான தகவல்களை முறியடிக்கவும், தேசிய அளவில் பிரச்சாரம் மேற்கொள்ளப்படும் என்று அமைச்சர் மத்திய சிறுபான்மையினர் நல அமைச்சர் திரு முக்தார் அப்பாஸ் நக்வி இன்று கூறினார்.
'ஜான் ஹை தோ ஜஹான் ஹை' எனும் இந்த பிரச்சாரம் 2021 ஜூன் 21 அன்று, பல்வேறு சமூக-கல்வி இயக்கங்கள், அரசு சாரா தொண்டு நிறுவனங்கள் மற்றும் மகளிர் சுய உதவி குழுக்கள் ஆகியோருடன் இணைந்து தொடங்கப்படும் என்று அவர் மேலும் தெரிவித்தார்.
பல்வேறு மதத் தலைவர்கள், சமூக, கல்வி, கலாச்சாரம், மருத்துவம், அறிவியல் மற்றும் இதர துறைகளில் உள்ள பிரபல நபர்கள் உள்ளிட்டோர் தடுப்புமருந்து பெற வேண்டியதற்கான அவசியம் குறித்த தகவல்களை மக்களிடம் பகிர்ந்து கொள்வார்கள். இந்த பிரச்சாரத்தின் ஒரு பகுதியாக தெருக்கூத்து நாடு முழுவதும் நடத்தப்படும்.
கொரோனா தடுப்பு மருந்துகள் குறித்து வதந்திகள் மற்றும் அச்சங்களை சில பேர் உண்டாக்கி வருவதாகவும், இத்தகையோர் மக்களின் ஆரோக்கியம் மற்றும் நல்வாழ்வுக்கு எதிரிகள் என்றும் திரு நக்வி கூறினார்.
நமது விஞ்ஞானிகளின் கடின உழைப்பின் காரணமாக உள்நாட்டிலேயே தடுப்பு மருந்துகள் தயாரிக்கப்படுவதாகவும், இந்த தடுப்பு மருந்துகள் மிகவும் பாதுகாப்பானவை மற்றும் கொரோனாவுக்கு எதிரான போரில் பலம்வாய்ந்த ஆயுதங்கள் என்று அறிவியல்பூர்வமாக நிரூபிக்கப்பட்டுள்ளது என்றும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1728523
எரிசக்தி அமைச்சகம்
தேசிய நீர்மின்சார கழகத்தின் 46 வது ஆண்டு விழா
ஹரியானா மாநிலம் ஃபரிதாபாத்தில் உள்ள தேசிய நீர்மின்சார கழகத்தின் பெருநிறுவன அலுவலகத்தில் 46 வது ஆண்டு விழா இன்று கொண்டாடப்பட்டது.
இதுதவிர, தேசிய நீர்மின்சார கழகத்தின் அனைத்து மண்டல அலுவலகங்கள், மின் நிலையங்கள் மற்றும் திட்ட இடங்களில் மிகுந்த உற்சாகத்துடனும், ஆர்வத்துடனும் 46-வது ஆண்டு விழா கொண்டாடப்பட்டது.
கொவிட்-19 பெருந்தொற்று பரவலை கருத்தில் கொண்டு சமூக விலகலைக் கடைபிடித்து காணொலி காட்சி வழியே இந்த கொண்டாட்டங்கள் நடைபெற்றன.
மத்திய மின் துறை அமைச்சர் திரு.ஆர்.கே.சிங், காணொலி காட்சி வழியே இந்த விழாவில் பங்கேற்று சிறப்புரையாற்றினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://www.pib.gov.in/PressReleasePage.aspx?PRID=1671027
நிதி அமைச்சகம்
அரசு பங்குகள் விற்பனைக்கான ஏலம்
அரசு பங்குகள் விற்பதற்கான அறிவிப்பினை மத்திய அரசு வெளியிட்டுள்ளது. 1) விலை அடிப்படையிலான ஏலத்தின் மூலம் ரூ.3,000 கோடி மதிப்புள்ள ‘5.09 விழுக்காடு அரசு பங்கு, 2022’, 2), விலை அடிப்படையிலான ஏலத்தின் மூலம் ரூ.18,000 கோடி தொகைக்கான “5.79 விழுக்காடு அரசு பங்கு 2030” 3) பரவலான ஏலத்தின் மூலம் ரூ.4,000 கோடி தொகைக்கான “அரசின் புதிய விகிதங்கள் மாறக்கூடிய பத்திரங்கள், 2033” 4) விலை அடிப்படையிலான ஏலத்தின் வாயிலாக ரூ.5,000 கோடி மதிப்பிலான “7.19 விழுக்காடு அரசு பங்கு 2060”, ஆகியவற்றுக்கான அறிவிப்பினை அரசு வெளியிட்டுள்ளது. இது தொடர்பான விரிவான தகவல்களுக்கு : https://pib.gov.in/PressReleasePage.aspx?PRID=1631812
-------
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.34 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 20,403 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,410 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,60,905 என அதிகரித்துள்ளது.
கடந்த 24 மணி நேரத்தில் 3,207 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.95 சதவீதம் ஆகும்
வாராந்திர பாதிப்பு விகிதம் 0.82 சதவீதம் ஆகும்
இதுவரை மொத்தம் 84.10 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,36,776 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823714
நிதி அமைச்சகம்
15-வது நிதி ஆணையத்தின் செயல்பாட்டு வரம்புகள் குறித்து ஆலோசனை கூற ஆலோசனைக் குழு ஒன்றை நிதி ஆணையம் அமைத்துள்ளது
15-வது நிதி ஆணையத்தின் செயல்பாட்டு வரம்புகள் குறித்து ஆலோசனை கூற ஆலோசனைக் குழு ஒன்றை நிதி ஆணையம் அமைத்துள்ளது. இந்த ஆலோசனைக் குழுவின் பங்களிப்பு மற்றும் செயல்பாடுகள் வருமாறு:
- ஆணையத்தின் செயல்பாட்டு வரம்புகள் தொடர்பான எந்தவொரு அம்சம் அல்லது பிரச்சனை குறித்தும் ஆணையத்திற்கு தேவையான ஆலோசனை கூறுவது;
- ஆணையத்தின் செயல்பாட்டு வரம்பு தொடர்பான புரிந்துணர்வுகளை மேம்படுத்துவதற்கான எந்தவொரு ஆய்வு அறிக்கை தயாரிப்பு பணியிலும் ஆணையத்திற்கு உதவி செய்வது; மற்றும்
- ஆணையத்தின் வரம்புகளை விரிவுபடுத்துவதில் உதவி செய்வது மற்றும், நிதி பகிர்வில் தேசிய மற்றும் சர்வதேச அளவிலான சிறந்த நடைமுறைகளை பின்பற்ற உதவுவது மற்றும் தரத்தை மேம்படுத்தி, பரிந்துரைகளை நடைமுறைப்படுத்துவதில் உதவி செய்தல்.
ஆலோசனைக் குழுவில் கீழ்கண்ட உறுப்பினர்கள் இடம் பெறுகின்றனர்.
(- அரவிந்த் விர்மானி, தலைவர், நிலையான முன்முயற்சிகளுக்கான அமைப்பு.
- சுர்ஜித் எஸ்.பல்லா, பிரதமரின் பொருளாதார ஆலோசனைக் குழு பகுதி நேர உறுப்பினர் மற்றும் கண்காணிப்புக் குழுவுக்கான மூத்த இந்திய பகுப்பாய்வு நிபுணர் மற்றும் ஆக்சஸ் ஆராய்ச்சி மற்றும் முதலீட்டு நிறுவனத்தின் தலைவர்.
- சஞ்ஜீவ் குப்தா, முன்னாள் துணை இயக்குனர்  சர்வதேச நிதியம்.
- பினாக்கி சக்கரவர்த்தி, பேராசிரியர் 
- திரு. சஜ்ஜித் சினாய், இந்திய தலைமை பொருளாதார நிபுணர், ஜே.பி. மோர்கன்.
- திரு.நீல்காந்த் மிஸ்ரா, நிர்வாக இயக்குனர் மற்றும் கிரிடிட் சூசே இந்தியா பொருளாதார நிபுணர்.
|
நிதி அமைச்சகம்
|
அடுத்த 10 ஆண்டுகளுக்கான பத்து அம்சத் திட்டம் – நிதிநிலை அறிக்கையில் அறிவிப்பு
அடுத்த 10 ஆண்டுகளுக்கு இந்தியாவுக்கான தொலைநோக்கு பார்வை பற்றி எடுத்துரைத்த மத்திய நிதியமைச்சர் திருமதி நிர்மலா சீதாராமன், கடந்த ஐந்தாண்டுகளில் தொடங்கப்பட்ட திட்டங்களும் சேவைகளும் தற்போது விரைவுபடுத்தப்படும் என்றும், செயல்முறைகள் எளிமையாக்கம், செயல் திறனுக்கான ஊக்கத்தொகை மற்றும் சிறந்த தொழில்நுட்ப பயன்பாட்டால் இலக்குகள் எட்டப்படும் என்றும் தெரிவித்தார்.
பத்து ஆண்டுகளுக்கான, 10 அம்ச தொலைநோக்கு பார்வை பற்றி, 2019-20 ஆம் ஆண்டுக்கான நிதிநிலை அறிக்கையை தாக்கல் செய்யும் போது அமைச்சர் விவரித்தார். அவையாவன;
· அடிப்படை மற்றும் சமுதாய உள்கட்டமைப்பை உருவாக்குதல்.
· பொருளாதாரத்தின் ஒவ்வொரு துறையையும் சென்றடையும் டிஜிட்டல் இந்தியா.
· பசுமையான புவி மற்றும் நீலமான வானத்துடன் மாசற்ற இந்தியா.
· சிறு-குறு மற்றும் நடுத்தரத் தொழில்கள், புதிதாக துவங்கப்படும் தொழில்கள், பாதுகாப்புத் துறை உற்பத்தி, ஆட்டோ மொபைல், மின்னணு, பேட்டரிகள், மருத்துவக் கருவிகள் ஆகியவற்றுக்கு முக்கியத்துவம் அளிக்கும் மேக் இன் இந்தியா.
· நீர், நீர் மேலாண்மை, தூய்மையான நதிகள்.
· நீலப் பொருளாதாரம்
· விண்வெளித் திட்டங்கள், ககன்யான், சந்திரயான் மற்றும் செயற்கைக்கோள் திட்டங்கள்.
· தற்சார்பு மற்றும் உணவு தானியங்கள், பருப்பு வகைகள், எண்ணெய் வித்துக்கள், பழங்கள் மற்றும் காய்கறிகள் ஏற்றுமதி.
· சுகாதாரமான சமுதாயம் – ஆயுஷ்மான் பாரத், போஷாக்குமிக்க பெண்கள், குழந்தைகள், குடிமக்கள் பாதுகாப்பு.
· ஜன் பாகிரதியுடன் டீம் இந்தியா, குறைவான ஆளுமை, நிறைவான ஆளுமை.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.74 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.74 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.93 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819671
எரிசக்தி அமைச்சகம்
ஸ்கோப் வளாகத்தில் தடுப்பு மருந்து முகாமை என்டிபிசி நடத்தியது
கொவிட் பெருந்தொற்றின் இரண்டாம் அலையை கட்டுப்படுத்தும் நோக்கிலும், தனது பணியாளர்கள், அவர்களது குடும்ப உறுப்பினர்கள் மற்றும் சார்ந்துள்ளவர்களின் பாதுகாப்பு மற்றும் ஆரோக்கியத்தை உறுதி செய்யும் வகையிலும், மின்சார அமைச்சகத்தின் கீழ் இயங்கும் மகாரத்னா பொதுத்துறை நிறுவனமான என்டிபிசி, பல்வேறு இடங்களில் உள்ள தனது அலுவலகங்களில் தடுப்பு மருந்து முகாமை நடத்தி வருகிறது.
புதுதில்லியில் உள்ள என்டிபிசி ஸ்கோப் அலுவலகத்தில் ஐந்து நாட்களாக நடைபெற்ற தடுப்பு மருந்து முகாமில் 2013 பேருக்கு படிப்படியாக தடுப்பு மருந்து வழங்கப்பட்டது. கொவிட் விதிமுறைகளை பின்பற்றி முகாம் நடத்தப்பட்டது.
70,000 பணியாளர்கள் மற்றும் அவர்களது குடும்ப உறுப்பினர்களுக்கு என்டிபிசி ஏற்கனவே தடுப்பு மருந்து வழங்கியுள்ளது. அனைத்து பணியாளர்கள் மற்றும் அவர்களை சார்ந்துள்ளவர்களுக்கு தடுப்பூசி வழங்க நிறுவனம் திட்டமிட்டுள்ளது. கூட்டு நிறுவனங்கள், துணை நிறுவனங்கள் உள்ளிட்ட 72 இடங்களில் என்டிபிசியின் தடுப்பு மருந்து முகாம்கள் நடைபெற்று வருகின்றன.
------
(Visitor Counter : 151
பாதுகாப்பு அமைச்சகம்
கடற்படையின் ஐஎன்எஸ் சுதர்ஸினி பாய்மரப் பயிற்சிக் கப்பல் வளைகுடா நாடுகளில் பயணத்தை மேற்கொண்டுள்ளது
வளைகுடா நாடுகளின் பயணத்தின் இறுதி கட்டத்தில் இந்திய கடற்படையின் பாய்மரக் கப்பல் ஐஎன்எஸ் சுதர்ஸினி தற்போது உள்ளது. நட்பு நாடுகளில் இந்திய கடற்படை கப்பல்கள் பயணம் மேற்கொண்டும், கூட்டு பயிற்சியில் ஈடுபட்டும் நட்புறவை வளர்த்து வருகின்றன.
தற்போது ஈரான் சென்றுள்ள இந்திய கடற்படையின் ஐஎன்எஸ் சுதர்ஸினி பாய்மரக் கப்பலை, ஈரான் நாட்டு போர்க்கப்பல் ஐஆர்ஐஎஸ் ஜெரா, சாஹித் பஹோனார், பந்தர் அப்பாஸ் துறைமுகத்துக்கு கடந்த 22ம் தேதி பாதுகாப்புடன் அழைத்துச் சென்றது. இந்த கப்பலுக்கு, துறைமுகத்தில், ஈரான் கடற்படையின் இன்னிசை குழுவினர் உற்சாக வரவேற்பு அளித்தனர். இந்த கப்பலை ஈரான் கடற்படை அதிகாரிகள், மற்றும் ஈரானில் உள்ள இந்திய தூதரக அதிகாரிகளும் வரவேற்றனர்.
ஈரானுக்கான இந்திய தூதார் திரு கதாம் தர்மேந்திரா, ஐஎன்எஸ் சுதர்ஸினி கப்பலைப் பார்வையிட்டார். ஈரான் கடற்படையின் பயிற்சி அதிகாரிகளும், சுதர்ஸினி கப்பலைப் பார்வையிட்டு பயணம் மேற்கொண்டனர். அவர்களுக்கு கப்பலின் அம்சங்கள் குறித்து, விளக்கி பயிற்சி அளிக்கப்பட்டது.
ஐஎன்எஸ் சுதர்ஸினி கப்பல் குழுவினருக்கும், ஈரான் கடற்படை வீரர்களுக்கும், இந்திய தூதர் விருந்தளித்தார். இந்த விருந்தின்போது, இருநாட்டு கடற்படையினரும் இணைந்து கேக் வெட்டும் நிகழ்ச்சி நடந்தது.
ஈரானின் பந்தர் அப்பாஸ் துறைமுகத்தில் ஐஎன்எஸ் சுத்ரஸினி கப்பல் 3 நாள் தங்கி, ஈரான் கடற்படையினருக்கு பயிற்சி அளிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784907
பெண்கள் மற்றும் குழந்தை நலன் அமைச்சகம்
அறிவியல் & தொழில்நுட்பத் துறையின் பல்வேறு பிரிவுகளில் சிறந்து விளங்கிய பெண்களின் பெயரில் 11 இருக்கைகள் அமைக்கப்படும் என மத்திய அரசு அறிவிப்பு
தேசிய அறிவியல் தினத்தையொட்டி, பல்வேறு துறைகளில் சிறந்து விளங்கும் இளம் பெண் ஆராய்ச்சியாளர்களுக்கு உரிய அங்கீகாரம் அளிக்கவும், பெண்களுக்கு அதிகாரம் அளிப்பதோடு, அவர்களை ஊக்குவித்து அறிவியல் ஆராய்ச்சிப் பணிகளுக்கு ஈர்க்கும் வகையிலும், தலைசிறந்த இந்தியப் பெண் விஞ்ஞானிகளின் பெயரில் 11 இருக்கைகள் அமைக்கப்படும் என மத்திய அரசு இன்று  அறிவித்துள்ளது.
இந்த ஆண்டு தேசிய அறிவியல் தினத்தின் மையக் கருத்தான, ‘அறிவியலில் பெண்கள்’ என்பதற்கு ஏற்ப, பெண்களுக்கு அதிகாரம் அளிக்க பிரதமர் திரு.நரேந்திர மோடி பல்வேறு திட்டங்களை அறிவித்துள்ளார்.
வேளாண்மை, உயிரி தொழில்நுட்பம், நோய் எதிர்ப்பு, தாவர மருந்து, உயிர்வேதியியல், மருத்துவம், சமூக அறிவியல், புவி அறிவியல் & வானிலை, பொறியியல், கணிதம் மற்றும் இயற்பியல் & அடிப்படை ஆராய்ச்சி உள்ளிட்ட துறைகளின் ஆராய்ச்சிக்காக 11 இருக்கைகள் அமைக்கப்பட்டுள்ளன.
இவற்றுள் ஒரு இருக்கை பிரபல மானுடவியல் வல்லுநர் டாக்டர் ஐராவதி கார்வி பெயரில் அமைக்கப்பட்டுள்ளது.
விவரம் வருமாறு:-
|
|
வ.எண்
|
|
இருக்கை அமைக்கப்படும் பெயர்
|
|
விஞ்ஞானி தொடர்புடைய துறை
|
|
1.
|
|
டாக்டர் அர்ச்சனா ஷர்மா  பிரபல உயிரணுமரபியலாளர்
|
|
வேளாண்மை மற்றும் அதனைச் சார்ந்த ஆராய்ச்சி
|
|
2.
|
|
டாக்டர் ஜானகி அம்மாள்  தாவரவியல் முன்னோடி
|
|
உயிரி தொழில்நுட்பம்
|
|
3.
|
|
டாக்டர் தர்ஷன் ரங்கநாதன் கரிம வேதியியலாளர்
|
|
நோய் எதிர்ப்பியல்
|
|
4.
|
|
டாக்டர் ஆஷிமா சட்டர்ஜி  உயர் சிறப்பு வேதியியலாளர்
|
|
கரிம வேதியியல், தாவர மருத்துவம்
|
|
5.
|
|
டாக்டர் கடம்பினி கங்குலி  மருத்துவர்
|
|
மருத்துவம்
|
|
6.
|
|
டாக்டர் ஐராவதி கார்வி  மானுடவியல் ஆய்வு
|
|
சமூகவியல்
|
|
7.
|
|
டாக்டர் அண்ணா மணி  இந்திய வானியல் முன்னோடி
|
|
வானியல்
|
|
8.
|
|
டாக்டர் ராஜேஷ்வரி சட்டர்ஜி  கர்நாடகாவின் முதல் பெண் பொறியாளர்
|
|
பொறியியல்
|
|
9.
|
|
டாக்டர் ராமன் பரிமளா  கணிதவியலாளர் 
|
|
கணிதம்
|
|
10.
|
|
பிபாசவுத்ரி 
|
|
இயற்பியல்
|
|
11.
|
|
கமல் ரணதிவே  
|
|
உயிரி மருத்துவ ஆராய்ச்சி
நிலக்கரி அமைச்சகம்
மின்சாரம் அல்லாத துறைக்கு வழங்குவதற்காக போதிய நிலக்கரி இருப்பை இந்திய நிலக்கரி நிறுவனம் வைத்துள்ளது
இந்திய நிலக்கரி நிறுவனம் மின்சாரம் அல்லாத துறைக்கு நாள்தோறும் சராசரியாக 3.4 லட்சம் டன் நிலக்கரியை வழங்கி வருகிறது. 2021-22 ஆம் நிதியாண்டில் ஏப்ரல் முதல் ஜனவரி மாதங்களில் 101.7 மில்லியன் டன் அளவுக்கு நிலக்கரி வழங்கப் பட்டுள்ளது. இது 2020-21 ஆம் ஆண்டை விட 8.2 சதவீதம் அதிகமாகும். அந்த ஆண்டில் இதே கால கட்டத்தில் 94 மில்லியன் டன் நிலக்கரி விநியோகம் செய்யப்பட்டது.
இக்காலக் கட்டத்தில் மின்துறை நிறுவனங்களை விட அதிக அளவு நிலக்கரி, மின்சாரம் அல்லாத துறைக்கு வழங்கப்பட்டுள்ளது. 2020 ஆம் ஆண்டு ஏப்ரல் மாதம் முதல், 2021 ஆம் ஆண்டு ஜனவரி மாதம் வரை 105 மில்லியன் டன் நிலக்கரி அனுப்பப்பட்டுள்ளது. 2021-22 ஆம் ஆண்டு இதே கால கட்டத்தை விட, இது 3 மில்லியன் டன் அதிகமாகும்.
வணிகம் மற்றும் தொழில்துறை அமைச்சகம்
ஆஸ்திரேலிய முதலீட்டிற்கு இந்தியாவில் மிகப்பெரிய வாய்ப்பு உள்ளது : மத்திய அமைச்சர் திரு பியூஷ் கோயல்
ஆஸ்திரேலிய முதலீட்டிற்கு இந்தியாவில் மிகப்பெரிய வாய்ப்பு உள்ளது என சிஐஐ கூட்டத்தில் மத்திய வர்த்தக மற்றும் தொழில்துறை அமைச்சர் திரு பியூஷ் கோயல் கூறினார்.
இந்தியா-ஆஸ்திரேலியா இடையே இருதரப்புப் பொருளாதார மற்றும் வர்த்தக உறவை அதிகரிப்பது குறித்து இந்திய தொழில் கூட்டமைப்பில் ஆலோசிக்கப்பட்டது. இதில் இரு நாடுகள் இடையேயான பொருளாதார உத்தி அறிக்கையை திரு பியூஷ் கோயல் வெளியிட்டார்.
மத்திய வர்த்தக மற்றும் தொழில்துறை அமைச்சர் திரு பியூஷ் கோயல் கலந்து கொண்டு பேசியதாவது:
அந்நிய நேரடி முதலீட்டு விதிமுறைகளை இந்தியா எளிதாக்கியுள்ளதாலும், பல துறைகளை இந்தியா திறந்து விட்டுள்ளதாலும் ஆஸ்திரேலியா, இந்தியாவில் முதலீடு செய்வதற்கான வாய்ப்புகள் அதிகம் உள்ளன. உணவு பதப்படுத்துதல் துறையில் அதிகளவு முதலீடு செய்ய, வேளாண் துறையையும் நாம் திறந்து விட்டுள்ளோம்.
அந்நிய முதலீட்டுக்கு ஆதரவாக, அந்நிய நேரடி முதலீட்டுக் கொள்கைகளை நாம் தொடர்ந்து மாற்றி வருகிறோம்.
விண்வெளி, அணுசக்தி மற்றும் பாதுகாப்புத் தளவாட உற்பத்தி போன்ற புதிய துறைகளும் திறந்து விடப்படும்.
வளர்ந்து வரும் பாதுகாப்பு, விளையாட்டு, ஜவுளி, ஆடை வடிவமைப்பு, டிஜிட்டல் விளையாட்டு, அனிமேஷன், நீர் மேலாண்மை, கப்பல் கட்டுமானம், டிஜிட்டல் வழி கல்வி போன்ற துறைகளும் இருதரப்பு வர்த்தக உறவில் சமநிலையை ஏற்படுத்தும்.
இவ்வாறு மத்திய தொழில்துறை அமைச்சர் திரு பியூஷ் கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1681689
வணிகம் மற்றும் தொழில்துறை அமைச்சகம்
இந்தியா மற்றும் ஐரோப்பிய ஒன்றியத்துக்கு இடையேயான கூட்டில் வர்த்தகம் மற்றும் பொருளாதாரம் மிக முக்கிய தூண்களாக விளங்குகின்றன என்று திரு பியுஷ் கோயல் கூறினார்
ஐரோப்பிய ஒன்றியம் - இந்தியா கூட்டு பொருளாதார வளர்ச்சி தலைமைத்துவ கூட்டத்தில் மத்திய ரயில்வே, வர்த்தகம் மற்றும் தொழில்கள் அமைச்சர் திரு பியுஷ் கோயல் இன்று உரையாற்றினார்.
அப்போது அவர், இந்தியா மற்றும் ஐரோப்பிய ஒன்றியத்துக்கு இடையேயான கூட்டில் வர்த்தகம் மற்றும் பொருளாதாரம் மிக முக்கிய தூண்களாக விளங்குகின்றன என்று கூறினார்.
சுதந்திரமான வர்த்தக ஒப்பந்தத்தை நோக்கி ஐரோப்பிய ஒன்றியத்துடன் நாங்கள் பணி புரிவோம் என்று அவர் நம்பிக்கை தெரிவித்தார். விரைவான பலன்களை அறுவடை செய்வதற்காக முன்னுரிமை வர்த்தக ஒப்பந்தத்தில் இருந்து தொடங்கலாம் என்றும் அவர் கூறினார்.
பிரதமர் திரு நரேந்திர மோடியின் தலைமையின் கீழ் ஐரோப்பிய ஒன்றியம் முழுவதும் எங்கள் உறவை நாங்கள் வலுப்படுத்தி இருக்கிறோம் என்று திரு கோயல் மேலும் தெரிவித்தார்.
பொறுப்புள்ள குடிமக்களாக சர்வதேச சவால்களை இணைந்து எதிர்கொள்ள தயாராக இருக்கும் இயற்கையான பங்குதாரர்களாக நாம் இருக்கிறோம் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662444
------
(Visitor Counter : 156
இளைஞர் நலன் மற்றும் விளையாட்டு அமைச்சகம்
2011-ம் ஆண்டு அர்ஜுனா விருது வென்ற வி தேஜஸ்வினி பாய்க்கு இரண்டு லட்சம் நிதியுதவி அளிக்க விளையாட்டு அமைச்சகம் ஒப்புதல்
கடந்த 2011ஆம் ஆண்டில் அர்ஜுனா விருதை வென்ற கர்நாடகாவின் வி தேஜஸ்வினி பாய் என்பவருக்கு இரண்டு லட்ச ரூபாய் நிதியுதவியை அளிக்க மத்திய இளைஞர் நலன் மற்றும் விளையாட்டு அமைச்சகம்  ஒப்புதல் அளித்துள்ளது.
இவர், கடந்த 2010 மற்றும் 2014 ஆம் ஆண்டு ஆசிய விளையாட்டுப் போட்டிகளில் தங்கப்பதக்கங்களை வென்ற இந்திய பெண்கள் கபடி அணியில் இடம் பெற்றிருந்தார்.
கொவிட் தொற்று காலத்தில், முன்னாள் சர்வதேச தடகள வீரர்களுக்கும், பயிற்சியாளர்களுக்கும் உதவுவதற்காக, இந்திய விளையாட்டு ஆணையம், இந்திய ஒலிம்பிக் அசோசியேஷன் மற்றும் மியாஸ் ஆகியவற்றின் கூட்டு ஒத்துழைப்பின் கீழ், பண்டிட் தீன்தயாள் உபாத்யாய தேசிய நல நிதியிலிருந்து, நிதியுதவி அளிக்கப்பட்டு வருகிறது.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1720529
••••••••••••••••••••
(Visitor Counter : 140
சுகாதாரம் மற்றும் குடும்ப நலத்துறை அமைச்சகம்
இந்தியாவில் குணமடைபவர்களின் எண்ணிக்கை தொடர்ந்து அதிகரித்து வருகிறது குணமடைந்தவர்கள் எண்ணிக்கை 27 லட்சத்தை கடந்தது
மருத்துவமனைகளிலிருந்து சிகிச்சை பெற்று குணமடைந்து வீடு விரும்புபவர்களின் எண்ணிக்கை அதிகரித்து வருகிறது. வீடுகளில் தனிமைப் படுத்தப்பட்டு சிகிச்சை பெற்று  குணமடைந்தவர்களின் எண்ணிக்கையும் அதிகரித்து வருகிறது. இந்தியாவில் கோவிட்-19 நோயிலிருந்து குணமடைந்தவர்களின் எண்ணிக்கை 27 லட்சத்தைக் கடந்தது. இதுவரை 27 லட்சத்து 13 ஆயிரத்து 933 நோயாளிகள் குணமடைந்திருக்கிறார்கள்.
கடந்த 24 மணி நேரத்தில் 64 ஆயிரத்து 935 நோயாளிகள் குணமடைந்திருக்கிறார்கள். இந்தியாவில் கோவிட் நோயிலிருந்து குணமடைந்தவர்களின் விகிதம் 76. 61 சதவிகிதமாக அதிகரித்துள்ளது. குணமடைபவர்களின் எண்ணிக்கை தொடர்ந்து அதிகரித்து வருகிறது என்பதற்கு இது ஆதாரமாக உள்ளது. கடந்த பல மாதங்களாக இந்த நோயிலிருந்து குணமடைபவர்களின் எண்ணிக்கை தொடர்ந்து கணிசமாக அதிகரித்து வருகிறது.
தற்போது நோயால் பாதிக்கப்பட்டவர்களின் எண்ணிக்கையுடன் ஒப்பிடுகையில் குணமடைந்தவர்களின் எண்ணிக்கை 3.55 மடங்கு அதிகமாக உள்ளது.
தற்போது நோயால் பாதிக்கப்பட்டு சிகிச்சை பெற்று வருபவர்களின் எண்ணிக்கை 765302. குணமடைந்தவர்களின் எண்ணிக்கை சுமார் 19.5 லட்சம் . இவ்வாறு குணமடைபவர்களின் எண்ணிக்கை தொடர்ந்து அதிகரித்து வருவது, சிகிச்சை பெற்று வரும் நோயாளிகளின் எண்ணிக்கை தொடர்ந்து குறைந்து வருகிறது என்பதைக் காண்பிக்கிறது. நோய் உள்ளதாகக் கண்டறியப்பட்டுள்ள மொத்த நோயாளிகளில் தற்போது சிகிச்சை பெற்று வருபவர்களின் எண்ணிக்கை 21.60சதவீதம் ஆகும்.
நோயால் பாதிக்கப்பட்டு மரணமடைபவர்களின் எண்ணிக்கை மேலும் குறைந்து இன்று 1.79 சதவிகிதமாக உள்ளது.
(Visitor Counter : 175
உள்துறை அமைச்சகம்
மத்திய உள்துறை அமைச்சர் திரு. அமித் ஷா-வின் வழிகாட்டுதலின்பேரில், நலன் & மறுவாழ்வு வாரியங்கள் வாயிலாக ‘மத்திய ஆயுதக் காவல் படையினருக்கு புனர்வாழ்வு‘ அளிப்பதற்கான திட்டத்தை, உள்துறை அமைச்சகம் தொடங்கியுள்ளது
ஓய்வுபெற்ற மத்திய ஆயுதக் காவல் படையினர் மற்றும் அஸ்ஸாம் ரைஃபிள் படைப்பிரிவினருக்கு, தனியார் பாதுகாப்பு முகமைகளில் வேலைவாய்ப்பு பெற்றுத்தரும் நோக்கில், மத்திய உள்துறை அமைச்சர் திரு.அமித் ஷா-வின் வழிகாட்டுதலின்பேரில், நலன் & மறுவாழ்வு வாரியங்கள் வாயிலாக ‘மத்திய ஆயுதக் காவல் படையினருக்கு புனர்வாழ்வு‘ அளிப்பதற்கான திட்டத்தை, உள்துறை அமைச்சகம் தொடங்கியுள்ளது. மறுவேலைவாய்ப்பு கோரும் ஓய்வுபெற்ற காவலர்கள், தங்களது சுய விவரங்களை, தங்களுக்கு அனுபவமுள்ள பிரிவு மற்றும் பணிபுரிய விரும்பும் இடம் போன்ற விவரங்களுடன் சேர்த்து, CAPF Punarvaas இணையதளத்தில் பதிவேற்றம் செய்து, தகுந்த வேலைவாப்ப்பினைப் பெறலாம். தனியார் பாதுகாப்பு முகமைகள் ஒழுங்குமுறைச் சட்டம் -ன்கீழ், தனியார் பாதுகாப்பு முகமைகளை -களை பதிவு செய்யவும் ஒரு இணையதளத்தை மத்திய உள்துறை அமைச்சகம் செயல்பாட்டில் வைத்துள்ளது. மத்திய ஆயுதக் காவல் படையினர் மற்றும் அவர்களது குடும்பத்தினரின் நலனைப் பாதுகாப்பதை, திரு.நரேந்திர மோடி தலைமையிலான மத்திய அரசு, தனது முன்னுரிமைப் பணிகளில் ஒன்றாக வைத்துள்ளது.
இந்த இரண்டு இணையதளங்களும் தற்போது ஒன்றிணைக்கப்பட்டிருப்பதன் மூலம், CAPF Punarvaas இணையதளத்தில் விண்ணப்பிக்கும் மத்திய ஆயுதக் காவல் படையினரின் தரவுகளை, தனியார் பாதுகாப்பு முகமைகள் ஒழுங்குமுறைச் சட்டம் -ன் வாயிலாக, தனியார் பாதுகாப்பு முகமைகள் அறிந்துகொள்ளலாம். இதன் மூலம், ஒரே அமைப்பு வாயிலாக வேலை தேடுவோரும், வேலை வழங்குவோரும் பயனடையலாம். மத்திய உள்துறை அமைச்சகத்தின் இந்த புதிய முன்முயற்சி, CAPF Punarvaas -ன்கீழ் பதிவு செய்யப்பட்டுள்ள ஓய்வுபெற்ற காவலர்களின் தரவுகளை, தனியார் பாதுகாப்பு முகமைகள் டிஜிட்டல் முறையில் பயன்படுத்திக் கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1823488
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் 54 அங்கீகரிக்கப்பட்ட கால்நடை மருத்துவ கல்லூரிகள்
நாடாளுமன்றத்தின் மக்களவையில் கேள்வி ஒன்றுக்கு மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்சோத்தம் ரூபாலா எழுத்துபூர்வமாக தாக்கல் செய்த பதிலில் கூறியதாவது:
நாட்டில் கால்நடைகளின் நலனுக்கு கால்நடை மருத்துவக் கல்லூரிகள் அவசியம். ஆனால், இவை மாநிலம் சம்பந்தப்பட்ட விஷயம்.
நாட்டில் தற்போது 54 அங்கீகரிக்கப்பட்ட கால்நடை மருத்துவக் கல்லூரிகள் உள்ளன. 2020ம் ஆண்டு வரை பதிவு செய்யப்பட்ட கால்நடை மருத்துவர்கள் 85,392 பேர் உள்ளனர்.
இந்திய கால்நடை மருத்துவ கவுன்சில் கடந்த 1984ம் ஆண்டு ஏற்படுத்தப்பட்டது. இது கால்நடை மருத்து கல்விக்கான விதிமுறைகளை உருவாக்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781382